Breëblaarweebree

Plantago major, die breëblaarweebree, witman se voetspoor of weebrood, is 'n spesie blomplant in die weebreefamilie Plantaginaceae. Die plant is inheems aan Eurasië.

Die jong, sagte blare kan rou geëet word, en die ouer, draderiger blare kan in bredies gekook en geëet word.
duimnael|225x225px| Breëblaarweebree se aar
Plantago major is 'n kruidagtige, meerjarige plant met 'n roset van blare. Weebree word deur die wind bestuif en vermeerder hoofsaaklik deur sade, wat op die lang, smal are gehou word wat ver bo die blare uitstyg. Elke plant kan tot 20 000 sade produseer, wat baie klein en ovaalvormig is, met 'n bitter smaak.

Breëblaarweebree is nie nou verwant aan die vrug wat ook bekend staan as plantaan nie, wat 'n soort piesang is.

 Verspreiding en habitat 
Die plant is inheems aan die grootste deel van Europa en Noord- en Sentraal-Asië, maar het wyd elders in die wêreld genaturaliseer.Botanical Society of Britain and Ireland Database 

Plantago major groei op grasperke en velde, langs paaie en in ander gebiede wat deur mense versteur is. Dit vaar veral goed in gekompakteerde of versteurde grond. Daar word geglo dat dit een van die eerste plante is wat Noord-Amerika bereik het na Europese kolonisasie. Na bewering deur Puriteinse koloniseerders na die Amerikas gebring, was weebree onder sommige inheemse Amerikaanse volke bekend onder die algemene naam "witman se voetspoor",Joint Nature Conservation Committee: Greater Plantain Plantago major Linnaeus  omdat dit in die versteurde en beskadigde ekosisteme rondom Europese nedersettings gefloreer het. Die vermoë van weebree om gereelde vertrapping te oorleef en gekompakteerde grond te koloniseer, maak dit belangrik vir grondrehabilitasie. Sy wortels breek harde oppervlaktes op, terwyl dit terselfdertyd die grond bymekaar hou om erosie te voorkom.

Die sade van weebree is 'n algemene kontaminant in graan en ander gewasse. Gevolglik het dit nou 'n wêreldwye verspreiding.

Gebruike
Die volwasse plant bevat buigsame en taai vesels wat in oorlewingsituasies gebruik kan word om klein toutjies, vislyn, steke of vlegsels te maak.

Sommige kultivars word as sierplante in tuine geplant, insluitend 'Rubrifolia' met pers blare en 'Variegata' met bont blare.Huxley, A., ed. (1992). New RHS Dictionary of Gardening. 

 Voedsel 
Die blare is eetbaar as 'n slaaiblaar wanneer hulle jonk en sag is, maar hulle word vinnig taai en veselagtig soos hulle ouer word. Die ouer blare kan in bredies gekook word.. Die sade is so klein dat dit moeilik is om hulle te versamel, maar hulle kan tot 'n meelvervanger of aanmaakmiddel gemaal word.

 Kruiemedisyne 
Weebree bevat fitochemikalieë, insluitend allantoïen, aucubin, ursoliese suur, flavonoïede en asperulosied. Weebree-ekstrak is bestudeer vir sy potensiële gesondheidseffekte.

Weebreeblare is algemeen in volksgeneeskunde gebruik vir velpap op wonde, sere of inseksteke. Die wortel is gebruik vir koors en respiratoriese infeksies.

Galery

 Verwysings 

Kategorie:Medisinale plante
Kategorie:Flora van Europa
Kategorie:Flora van Dominikaanse Republiek
Kategorie:IUBN Rooilys veilige spesies